Kamu bisa jelasin ke aku soal 1569 dalam bahasa melayu?

Rencana ini adalah berkenaan dengan tahun 1569. Bagi kegunaan lain, sila lihat 1569 (nombor).

1569 merupakan tahun biasa yang bermula pada hari Sabtu dalam takwim Gregorius.

11 Januari-6 Mei - Loteri pertama yang direkodkan di England diadakan tanpa berhenti di pintu barat Katedral St. Paul. Harga setiap tiket ialah 10 syiling, dan wang itu digunakan untuk memperbaik pelabuhan dan kerja raya yang lain.

13 Mac - Perang Jarnac - Angkatan tentera setiaraja di bawah Marsyal Gaspard de Tavannes mengejutkan dan menewaskan tentera Huguenot di bawah Putera Condé yang ditangkap dan dibunuh. Sebahagian besar angkatan tentera Huguenot dapat melarikan diri di bawah Gaspard de Coligny.

10 Jun - Angkatan tentera Prostestan Jerman memperkuat Coligny dekat Limoges.

Julai - September - Angkatan tentera Huguenot di bawah Coligny serta Putera Henry dari Navarre yang ketika itu berumur 15 tahun mengepung Poitiers.

24 Ogos - Perang Orthez - Angkatan tentera Huguenot di bawah Gabriel de Montgomery menewaskan angkatan tentera setiaraja di bawah Jeneral Terride di Navarre Perancis. Orang-orang Katolik menyerah kalah atas syarat bahawa mereka tidak dibunuh. Orang Huguenot bersetuju tetapi kemudian melakukan pembunuhan beramai-ramai.

September - Angkatan tentera setiaraja di bawah Duc d'Anjou dan Marsyal Tavannes memaksa Coligny menghentikan pengepungan Poitiers.

3 Oktober - Perang Moncountour - Angkatan tentera setiaraja Tavannaes dan Anjou menewaskan Huguenot Coligny.

Gerardus Mercator mereka unjuran Mercator.

Dewan undangan tiga provinsi Lithuania, iaitu Volhynia, Ukraine dan Podlasie, mengundi untuk bergabung dengan Poland.

Poland dan Lithuania disatukan di bawah Kesatuan Lublin dan menjadi sebahagian Komanwel Poland-Lithuania.